Diari Oficial de la Generalitat Valenciana


Sumari del DOGV 584, del 12-05-1987 (1987/800854)

ORDRE de 24 de febrer de 1987, de la Conselleria d'Agricultura i Pesca, per la qual es concedeixen ajudes per millorar la comercialització de les Cooperatives Hortofrutícoles de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/24/(5)/dof/vci/html**

### Dades del document

Número de DOGV
:   584

Data del DOGV
:   12-05-1987

Secció del DOGV
:   DISPOSICIONS GENERALS

Número del document
:   1987/800854


Data del document
:   24-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 24 de febrer de 1987, de la Conselleria d'Agricultura i Pesca, per la qual es concedeixen ajudes per millorar la comercialització de les Cooperatives Hortofrutícoles de la Comunitat Valenciana.  
La Conselleria d'Agricultura i Pesca, d'acord amb el mandat constitucional que exigeix la promoció i el foment de les societats cooperatives, ha considerat corresponent i necessari, en el marc de la nostra Comunitat Valenciana, fomentar-ne el desenvolupament econòmic i centrar la seua atenció en la present Ordre, en el sector hortofructícola, per ser el de major rellevància a nivell econòmic i social de la nostra Comunitat.   
Amb aquesta Ordre, hom pretén estimular el desenvolupament comercial de les Cooperatives, tan minvat en l'actualitat, per tal que en pocs anys en siga proporcional el nivell productiu, avui en dia inqüestionable, amb el nivell comercial; de forma que amb la consecució d'aquest objectiu, es vegen afavorits els interessos dels consumidors i les rendes de la majoria dels nostres agricultors, que actualment s?hagen integrat en cooperatives agrícoles.   
Amb el propòsit anteriorment assenyalat, a proposta de l'Institut de Cooperativisme Agrari Valencià (ICAV), i fent ús de les facultats que la Disposició Final Primera del Decret 198/1985 de 23 de desembre m'atorga,   
ORDENE:   
Article primer  
La Conselleria d?Agricultura i Pesca convoca la concessió de subvencions per millorar la concurrència als mercats de les cooperatives hortofructícoles de la Comunitat Valenciana, mitjançant la millora de la seua activitat comercial.   
Article segon  
Podran ser beneficiàries d'aquestes subvencions, les cooperatives hortofructícoles de segon grau amb domicili social a la Comunitat Valenciana.   
Article tercer  
Per tal de millorar la comercialització de dites cooperatives, la Conselleria d'Agricultura i Pesca, subvencionarà qualsevol activitat destinada a:   
a) Realitzar estudis de mercat.   
b) Realitzar estudis o anàlisis de viabilitat de noves activitats comercials o industrials, o d'accés a mercats nous.   
c) Millorar-ne la capacitació professional i tècnica dels empleats, en especial dels que relacionen la cooperativa amb el mercat.   
d) Promocionar empresarialment la cooperativa i els seus productes (millora d'imatge, disseny de marques, participació i/o assistència a certàmens comercials, tires i exposicions...)   
Article quart  
Les subvencions per la realització de les activitats anteriors podran arribar al 80% del cost, sempre que no superen en conjunt la xifra de 5 milions de pessetes per entitat.   
Article cinqué  
Les entitats que vulguen acollir-se a les subvencions establertes en la present Ordre hauran de presentar, abans del 30 de juny a la Conselleria d'Agricultura i Pesca, la instància sol·licitant l'ajuda, amb els documents següents:   
- Pla de millora que es pretenga dur a terme, amb la indicació dels costs i de les possibilitats de finançament.   
- Documents que acrediten el volum mínim. de negocis exigit per ser beneficiaris d'aquestes ajudes.   
- Compliment per les cooperatives de les seues obligacions fiscals i amb la Seguretat Social.   
Article sisé  
Per a la justificació oportuna de les subvencions concedides, les cooperatives beneficiàries hauran d'acreditar:   
- Justificants de les despeses ocasionades per la realització de les activitats esmentades a l'article tercer.   
- Memòria sobre l'estat del Pla de millora establert i els objectius aconseguits.   
Article seté  
Presentada la documentació i els justificants exigits, la subvenció aprovada, objecte de la present Ordre, serà feta efectiva amb càrrec als crèdits per a transferències de capital del Programa de l'Institut de Cooperativisme Agrari Valencià, contingut en l'Estat de Despeses per a 1987 del Pressupost de la Generalitat Valenciana.   
DISPOSICIO FINAL  
La present Ordre entrarà en vigor el dia de la publicació al Diari Oficial de la Generalitat Valenciana.   
València, 24 de febrer de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI